11. ΒΑΣΙΛΙΚΟΝ ΔΙΑΤΑΓΜΑ υπ' αριθ. 361 της 15/30 Ιουν. 1964 (ΦΕΚ Α' 104) Περί απαλλαγής των κατόχων μικρών βιοτεχνικών εργαστηρίων ή αποθηκών εκ της υποχρεώσεως εφοδιασμού δι' αδείας εγκαταστάσεως ή λειτουργίας. Έχοντες υπ' όψιν τον Νόμ. 3214/1955 "περί τροποποιήσεως και συμπληρώσεως του Νόμ. ΔΚΣΤ' του έτους 1912 "περί των όρων ιδρύσεως βιομηχανικών εργοστασίων", ως και άλλων τινών διατάξεων αρμοδιότητος του Υπουργείου Βιομηχανίας" και ιδία τα άρθρ. 3 και 4 τούτου, την υπ' αριθ. 514/23.12.63 γνωμοδότησιν του παρά τω Υπουργείω Βιομηχανίας Τεχνικού Συμβουλίου ως και την υπ' αριθ. 18/15.1.64 γνωμοδότησιν του Συμβουλίου Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρ.1.-1.Οι κάτοχοι των μικρών βιοτεχνικών εργαστηρίων μετά κινητηρίου δυνάμεως μέχρι 3 ίππων ή και άνευ τοιαύτης ως και οι κάτοχοι αποθηκών συνολικής χωρητικότητος μέχρι 1000 κυβ. μέτρων, απαλλάσσονται της υποχρεώσεως εφοδιασμού των δια της υπό του Νόμ. ΔΚΣΤ'/1912 "περί των όρων ιδρύσεως Βιομηχανικών εργοστασίων", ως ούτος ετροποποιήθη και συνεπληρώθη μεταγενεστέρως και των επί τη βάσει τούτου εκδοθέντων Β.Δ/των, προβλεπομένης αδείας εγκαταστάσεως και λειτουργίας αυτών. 2.Εξαιρούνται της εν τη προηγουμένη παραγράφω απαλλαγής: α)Τα εργαστήρια τα χρησιμοποιούντα ατμολέβητα γενικώς ή δοχεία αερίων ή ατμών υπό πίεσιν με γινόμενον πιέσεως εις ατμοσφαίρας επί τον όγκον του δοχείου εις κυβικά μέτρα μείζον του 3, τα επεξεργαζόμενα εκρηκτικάς ή ευφλέκτους ύλας, τα συνεργεία επισκευής αυτοκινήτων, τα σιδηρουργεία, τα βαρελοποιεία, τα αρτοποιεία εν γένει ως και οι κλίβανοι εψήσεως και κουλοροποιΐας, τα ελαιοτριβεία, τα οινοπνευματοποιεία, τα ποτοποιεία εν γένει, τα υφαντήρια, τα εργαστήρια αλλαντοποιΐας και μαγειρικού λίπους ως και αι ασβεστοκάμινοι ευρισκόμεναι εις απόστασιν μικροτέραν των 500 μέτρων από σχεδίου πόλεως ή οικισμού. β)Αι αποθήκαι ή καταστήματα εναποθηκεύσεως εκρηκτικών υλών εις ποσότητα ανωτέραν των 20 χιλιογράμμων, αι αποθήκαι και πρατήρια εναποθηκεύσεως βενζίνης ή υγραερίων εις ποσότητα ανωτέραν των 100 χιλιογράμμων, φωτιστικού πετρελαίου ή οινοπνεύματος εις ποσότητα ανωτέραν των 300 χιλιογράμμων ως και ακαθάρτου πετρελαίου εις ποσότητα ανωτέραν των 6 τόννων εφ' όσον δεν υφίσταται πετρελαιαντλία ή άλλαι συναφείς εγκαταστάσεις. γ)Αι αποθήκαι και τα καταστήματα εναποθηκεύσεως εκρηκτικών ή ευφλέκτων υλών, ανεξαρτήτως εναποθηκευομένης ποσότητος, εφ' όσον ταύτα είναι γενικώς ξυλίνης ή ευφλέκτου κατασκευής. Άρθρ.2.-1.Εάν εκ της λειτουργίας των εν τω προηγουμένω άρθρ. 1 βιοτεχνικών εργαστηρίων, αποθηκών ή καταστημάτων, των απαλλασσομένων της υποχρεώσεως εφοδιασμού δι' αδείας προκαλούνται δυσμενείς επιδράσεις εις την ασφάλειαν, υγείαν, ησυχίαν κλπ. των περιοίκων ή του εργαζομένου εν αυτοίς προσωπικού, δύναται δι' αποφάσεως του οικείου Νομάρχου, προτάσει της αρμοδίας Αστυνομικής Αρχής, να εξαιρεθώσι ταύτα της εν τω αυτώ άρθρω αναφερομένης απαλλαγής, οπότε οι κάτοχοι τούτων υποχρεούνται να εφοδιασθώσι δι' αδείας λειτουργίας ή προθεσμίας μεταφοράς κατά τα εν τοις επομένοις οριζόμενα, ή να διακόψωσι την λειτουργίαν αυτών. 2.Η εν τη προηγουμένη παρ. 1 άδεια ή προθεσμία μεταφοράς του εργαστηρίου κλπ. χορηγείται εφ' όσον συντρέχουσιν αι νόμιμοι προϋποθέσεις, αιτήσει των ενδιαφερομένων υπό της οικείας Αστυνομικής Αρχής, κατόπιν συμφώνου γνώμης Επιτροπής οριζομένης υπό του οικείου Νομάρχου και αποτελουμένης εξ ενός Μηχανολόγου του Υπουργείου Βιομηχανίας ή ελλείψει τοιούτου εξ ενός μηχανικού του Υπουργείου Συγκοινωνιών ή Δημοσίων Έργων και εξ ενός Αξιωματικού της Αστυνομικής Αρχής υποδεικνυομένου υπ' αυτής, τηρουμένων κατά τα λοιπά των κειμένων διατάξεων. 3.Εν περιπτώσει διαφωνίας των μελών της Επιτροπής ή της Αστυνομικής Αρχής προς την γνώμην ταύτης, αποφασίζει οριστικώς ο οικείος Νομάρχης. 4.Αι παρά των Αστυνομικών Αρχών εκδιδόμεναι ως άνω άδειαι ή απορριπτικαί αποφάσεις κοινοποιούνται προς τον οικείον Νομάρχην, ως και τας οικείας περιφερειακάς Υπηρεσίας του Υπουργείου Βιομηχανίας. Άρθρ.3.-1.Οι κάτοχοι των κατά το άρθρ. 1 εργαστηρίων ή αποθηκών, οίτινες απαλλάσσονται της υποχρεώσεως εφοδιασμού των δια της εν τω άρθρω τούτω αναφερομένης αδείας εγκαταστάσεως και λειτουργίας, δεν απαλλάσσονται της υποχρεώσεως εφοδιασμού των δι' αδείας προβλεπομένης εξ άλλων διατάξεων και υπόκεινται εις τας ισχυούσας εκάστοτε Υγειονομικάς, Αστυνομικάς και άλλης φύσεως διατάξεις υποχρεούμενοι πάντως όπως προ πάσης ενεργείας καταθέτωσιν εις την αρμοδίαν Αστυνομικήν Αρχήν σχετικήν δήλωσιν, συμφώνως προς το άρθρ. 2 του υπ' αριθ. 284/1963 Β.Δ/τος. (Αντί της σελ. 46,07) Σελ. 46,07(α) 251 - 049 Έλεγχος Βιομηχανικών Εγκαταστάσεων 13.Β.β.11 Άρθρ.4.-Καταργούντα: α)Το από 19/28.12.55 Β.Δ/μα "περί απαλλαγής των κατόχων μικρών βιοτεχνικών εργαστηρίων ή αποθηκών εκ της υποχρεώσεως εφοδιασμού δι' αδείας ιδρύσεως (εγκαταστάσεως) ή λειτουργίας" και β)το από 27.9/22.10.56 Β.Δ/μα "περί τροποποιήσεως του άρθρ. 1 του από 19/28.12.55 Β.Δ/τος "περί απαλλαγής των κατόχων μικρών βιοτεχνικών εργαστηρίων ή αποθηκών εκ της υποχρεώσεως εφοδιασμού δι' αδείας ιδρύσεως (εγκαταστάσεως) ή λειτουργίας". Η ισχύς του παρόντος Β.Δ/τος άρχεται τρεις μήνας μετά την δημοσίευσίν του εις την Εφημερίδα της Κυβερνήσεως. Εις τον αυτόν επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 